1 Mayu ¡Pola xusticia social y la redistribución de la riqueza
#000000
Escontra una “Nuea Normalidá” que tarace entá más los drechos y llibertaes d’Asturies y la so xente.
#000001
La cris sanitario prevocá pol coronavirus fizo españar otra: una fonda cris del sistema capitalista qu’acaba d’entamar y que, de xuru, va afondar na desigualdá de presones y territorios en llibertaes, drechos y calidá de vida.
#000002
L’andanciu dio tristemente la razón a quienes denunciábamos cómu los partíos españoles vaciaben de sirvicios y recursos la sanidá pública, n’Asturies y en tol Estáu, recortando, privatizando, malversando... Ellos nun trixeron el virus, pero sí dexaron al pueblu bastante más indefensu ente él. Poro, anque s’esculpien con qu’agora nun ye’l tiempu de falar d’ello, hai que dici-yos ñidio que nes muertes asocedíes hai una parte de responsabilidá político, y la clas trabayaora tien de denuncialo n’abertal.
#000003
Nesti 1u Mayu les y los trabayaores d’Asturies tenemos de defender el drechu a una sanidá pública prioritaria. Pero tamién tenemos de tar sollertes, muncho, al intentu del Estáu español y del so “Principado” títere pa, aprofitando la situación de cris xeneral, reconvertir el modelu social vixente, poniéndolu entá más al sirviciu los porgüeyos del Estáu y el capital. Tenemos de lluchar pa que la torna pola que nagüen haza la “Nuea Normalidá” nun tenga comu pegoyos l’endurecimientu de la llexisllación llaboral, un recorte mayor de les llibertaes civiles y una ñegación más agresiva de los drechos de les naciones primíes pol Estáu español.
#000004
Nun falamos de que’l réxime borbónicu retorne la capacidá executiva a les “comunidaes autónomes”cuandu fine l’estáu d’allarma, falamos del acabu d’esi réxime y de la reconocencia de la llexisllación internacional que regula’l drechu les naciones, comu Asturies, decidir el so propiu futuru.
#000007
Poro, nesti 1u Mayu convitamos a los asturianos/es a nun confinar el so compromisu social, a dotase d’organizaciones sindicales que reconozan Asturies comu’l marcu específicu nes rellaciones llaborales y a participar activamente en cuantes rempuestes hebia na defensa de los drechos y llibertaes, la xusticia social y la redistribución de la riqueza.
#000008
Al empar, Andecha Astur asume’l compromisu de caltener les dos campañes d’aición política que tien en marcha: una pola defensa de la sanidá pública asturiana y otra (#ConsumiAsturiano) p’afalar el consumu de productos del país. Y remembramos la ufierta que ficimos hai poco a toles organizaciones sociales y polítiques d’Asturies p’axuntar esfuercios y xunidá d’aición al rodiu de cuatru exes básiques:
#000009
En materia de seutores productivos, emplegu, redistribución de la riqueza y cris demográfico.
Na promoción d’auditoríes de finances y deldes públiques, na llucha escontra la corrución y el control de la xestión público y la tresparencia.
No que cinca a la oficialidá de la llingua asturiana y la so normalización social.
Na superación del marcu políticu que carecemos anguañu: un “Principado” y un Estatutu d’Autonomía impuestos y valeros de poder políticu rial.
#000010
Escontra’l confinamientu que llanta’l capital, axuntémosmos.
#000011
Andecha Astur tresllada la campaña #ConsumiAsturiano a los seutores más afeutaos
#000013
Propuestes escontra la precariedá pal futuro D'Asturies
#000020
Robla: Asturies ye Nación, Principado NON
#000021